
PËR SHQYRTIMIN ME PROCEDURË TË PËRSHPEJTUAR TË PROJEKTLIGJIT “PËR RATIFIKIMIN E MARRËVESHJES SË HUASË NDËRMJET QEVERISË SË REPUBLIKËS TË SHQIPËRISË DHE BANKËS SË EKSPORT-IMPORTIT TË KORESË PËR PROJEKTIN E ELEKTRIFIKIMIT TË ZONAVE RURALE”

Në mbështetje të nenit 83 pika 2 të Kushtetutës dhe të neneve 105 e 107 të Rregullores së Kuvendit, me kërkesë të Këshillit të Ministrave, 

KUVENDI 
I REPUBLIKËS SË SHQIPËRISË 

VENDOSI:

I. Shqyrtimin me procedurë të përshpejtuar të projektligjit “Për ratifikimin e marrëveshjes së huasë ndërmjet Qeverisë së Republikës të Shqipërisë dhe Bankës së Eksport-Importit të Koresë për projektin e elektrifikimit të zonave rurale”.	
II. Projektligji të shqyrtohet nga Komisioni i Përhershëm i Ligjeve dhe Çështjeve Kushtetuese, Komisioni i Përhershëm i Ekonomisë, Financave dhe Privatizimit dhe nga Komisioni i Përhershëm i Politikës së Jashtme nga data 24.11.2004 deri në datën 2.12.2004. Shqyrtimi i projektligjit në seancë plenare të bëhet në datën 6.12.2004.
III. Ky vendim hyn në fuqi menjëherë.	

